QORTI ĊIVILI PRIM'AWLA ONOR. IMĦALLEF TONI ABELA LL.D. Seduta ta' nhar il-Ħamis, 16 ta' Settembru, 2021 TCV Management and Trust Services Ltd (C 17138) bħala trustee għan-nom ta' Dama Trust kif ukoll f'isimha personali għal kull interess li jista' jkollha vs 1) EOI Penalties Committee; u 2) Kummissarju tat-Taxxi Rat ir-rikors ġuramentat ta' TCV Management and Trust Services Ltd (Is-Soċjeta' Attriċi) tat-12 ta' Awwissu 2020 li permezz tiegħu ppremettiet u talbet is-segwenti: Illi s-soċjeta attriċi tipprovdi servizzi professjonali lil u hija trustee ta' numru żgħir ta' trusts hawn Malta, inkluż id-Dama Trust; Illi jirriżulta li tramite avviż datat 11 ta' Marzu 2020 il-Kummissarju tat- Taxxi informa lill-atturi li huma kienu naqsu milli jaġixxu ai termini tal- Artikolu 41 tar-Regolamenti dwar Koperazzjoni ma' Ġurisdizzjonijiet oħra fuq Kwistjonijiet ta' Taxxa għal perjodu taxxabbli tas-sena 2018 visto li naqsu illi jissottomettu rapport sat-30 ta' April 2019; Illi visto dan Dama Trust intalbet tħallas penali ta' ħamest elef u disa' mitt ewro (€5,900) maqsum fl-ammont ta' elfejn u ħames mitt ewro (€2,500) ai termini tal-artikolu 44(1)(d)(i) pju mitt ewro (€100) għal kull ġurnata fejn l-imsemmi nuqqasijiet baqaw jipperduraw ai termini tal- artikolu 44(1)(d)(ii) tal-Leġislazzjoni sussidjarja 123.127 tal-Liġijiet ta' Malta (Referenza CRS/DAMA_TRUST/2018); Illi tramite Ittra datata 7 ta' April 2020 il-Kummissarju tat-Taxxi ġie infurmat li l-imsemmija penali kienu qiegħdin jiġu kkontestati; Illi tramite ittra ulterjuri datata 5 ta' Ġunju 2020 l-atturi ssostanzjaw il- kontestazzjoni tagħhom u indikaw li filwaqt li huwa minnu li r-rapport ġie preżentat tardivament, dan in-nuqqas ma kienx tort tal-istess trustee li, min-naħa tagħha, aġixxiet b'mod diliġenti u għamlet dak kollox possibbli sabiex tiġbor id-dokumentazzjoni kollha meħtieġa mis- settlor, protettur u benefiċjarji u aġixxiet b'diliġenza professjonali f'analiżi tad-dokumentazzjoni miġbura u klassifikazzjoni ta' nies involuti fi Dama Trust; Illi t-trustee kien interament dipendenti fuq il-kooperazzjoni tas-seba' benefiċjarji u ikollu d- dokumentazzjoni kollha meħtieġa biex jikkompila u jiffinalizza r-rapport kif meħtieġ; tal-protettur sabiex Illi jirriżulta li l-individwi konċernati fit-trust damu xejn inqas minn 8 xhur sabiex jipprovdu individual tax residency self-certification form; Illi d-dewmien fl-ippreżentar tar-rapport ma kienx tort tal-attriċi li aġixxiet b'mod diliġenti fl-għan tagħha li tippreżenta rapport akkurat ta' dokumentazzjoni u informazzjoni meħtieġa mill-Kummissarju tat- Taxxi; Illi jirriżulta li l-Kummissarju tat-Taxxi huwa obbligat jaħfer penali mposti taħt il-Leġislazzjoni sussidjarja 123.127 meta huwa sodisfatt li n-nuqqas li għalih ġew imposti penali ma huwiex dovut għal xi tort jew negliġenza min-naħa tal-persuna relevanti u għandu wkoll diskrezzjoni jaħfer il-penali kollha jew parti minnhom kif jidhirlu xieraq f'kull każ ieħor u dan ai termini tal-Artikolu 35(5) tal-Leġislazzjoni sussidjarja 123.127; Illi tramite ittra datata 22 ta' Lulju 2020 l-attriċi ġiet infurmata li l- kontestazzjoni tagħha ġiet miċħuda; Illi jirriżulta li tali deċiżjoni ma ttieħditx mill-Kummissarju tat-Taxxi kif tikkunsidra l-liġi iżda ttieħdet mill-'EOI Penalties Committee' li mhijiex entita kostitwita b'liġi; Illi iktar minn hekk l-imsemmija deċiżjoni ttieħdet mingħajr ebda smiegħ u l-attriċi ma ingħatatx raġuni xierqa għala l-kontestazzjoni tagħha ġiet miċħuda; Illi n-nuqqas ta' raġunament u/jew kunsiderazzjonijiet legali u/jew fattwali tqajjem dubju fuq jekk il-kontestazzjoni magħmula ġewx kunsidrati fl-intier tagħhom; Illi di pju l-fatt li l-liġi tipprovdi d-dritt ta' kontestazzjoni quddiem Qorti (mingħajr bl-ebda mod ma tindika liem Qorti) u n-nuqqas ta' raġunament jippreġudikaw id-drittijiet ta' kontestazzjoni tal-atturi bi vjolazzjoni tad-dritt tagħhom għal smiegħ xieraq; Illi l-atturi huma aggravati mill-proċedura li ġiet adoperata, l-entita li ddeċidiet il-materja, nuqqas ta' konsiderazzjonijiet fuq il-mertu tad- Deċiżjoni u l-multa imposta liema multa hija ta' natura penali u ntiża li jkollha effett deterrenti u punittiv; Illi l-penali u s-sanzjonijiet li wieħed jista' jeħel taħt il-leġislazzjoni sussidjarja 123.127 huma severi u di pju l-obbligi legali ai termini tal- istess liġi ma jemerġux biss minn liġijiet direttament promulgati mil- leġislatur imma anke minn linji gwida pubblikati fuq il-website tal- Kummissarju tat-Taxxi; Illi għal kull bwon fini jingħad illi l-penali mposti ġew fil-frattemp imħallsa mill-atturi under protest u mingħajr preġudizzju għall-ilmenti fuq ċitati; Illi għalhekk qiegħda ssir din il-kawża, li qed titressaq kif titlob il-liġi entro termini ta' ħmistax (15)-il jum mill-ittra tat-22 ta' Lulju, 2020; Għaldaqstant l-atturi, għar-raġunijiet premessi, titlob bir-rispett illi, prevja kwalunkwe dikjarazzjoni meħtieġa u opportuna, dina l-Onorabbli Qorti jogħġobha: 1. Tiddikjara li l-egħmil amministrattiv in kwistjoni magħmul minn huwa ultra vires u jmur kontra l-Artikolu 469A(1)(b) tal-Kap 12 tal-Liġijiet ta' Malta; Bla ħsara għas-suespost, tiddikjara li l-għemil amministrattiv in kwestjoni jmur ukoll kontra l-Artikolu469A(1)(a) tal-Kap 12 tal-Liġijiet ta' Malta, għaliex jikser il-Kostituzzjoni; Konsegwentement, li d-deċiżjoni meħuda minn EOI Tagħti kwalunkwe rimedju opportun, inkluż illi tordna l-ħlas lura tal- penali mħallsa mill-attriċi under protest; Bla ħsara għas-suespost, tillikwida kwalunkwe danni sofferti mill-attriċi u tordna lill-konvenuti jew min minnhom iħallsu d-danni hekk sofferti; Bl-ispejjeż." Rat ir-risposta ġuramentata tal-Kummissarju tat-Taxxi u tal-EOI Penalties Committee (il-Konvenuti) tat-13 ta' Ottubru 2020 li permezz tagħha wieġbu u eċċepew is-segwenti: "Illi fl-ewwel lok u in linea preliminari s-soċjetà rikorrenti naqset milli teżawrixxi kull rimedju ordinarju qabel irrikorriet għall-azzjoni odjerna. Is-sub-paragrafu (4) tal-Artikolu 469A jgħid b'mod ċar illi: 'Id- dispożizzjonijiet ta' dan l-artikolu ma għandhomx japplikaw meta l-mod ta' kontestazzjoni jew ta' ksib ta' rimedju dwar xi att amministrattiv partikolari quddiem qorti jew tribunal jiġi provdut dwaru f'xi liġi oħra'. L- 'Avviż ta' Talba għal Ħlas' [Demand Notice] maħruġ mill-esponent Kummissarju tat-Taxxi fit-22 ta' Lulju 2020, u notifikat lis-soċjetà rikorrenti fl-24 ta' Lulju 2020, kellu jiġi kkuntestat f'Qorti tal-Ġustizzja fi żmien ħmistax-il ġurnata mid-data tan-notifika u la darba tali 'Avviż' ma ġiex kkuntestat fiż-żmien stipulat, għal kuntrarju ta' dak li trid tagħti x'tifhem is-soċjetà rikorrenti f'paragrafu 18 tar-rikors promotur, illum l- esponent igawdi titolu eżekuttiv fuq l-ammont pretiż a tenur tal- Artikolu 40 tal-Kap. Illi fit-tieni lok, ukoll in linea preliminari, u mingħajr preġudizzju għas- suespost, għemil amministrattiv li jista' jiġi attakkat permezz tal-azzjoni odjerna jrid jiġi mwettaq minn awtorità pubblika illi għall-fini tal- Artikolu 469A tfisser: '… il-Gvern ta' Malta, magħdudin il-Ministeri u dipartimenti tiegħu jew awtoritajiet lokali u kull korp magħqud kostitwit permezz ta' liġi u tinkludi Bordijiet li jkollhom awtorità bil-liġi li joħorġu warrants għall-eżerċizzju ta' xi sengħa jew professjoni.' Illi l-EOI Penalties Committee, li kontrih qed issir l-azzjoni odjerna, m'għandux locus standi inkwantu tali kumitat huwa wieħed intern, maħluq mill- esponent sabiex jgħinu jasal għal deċiżjoni dwar multi imposti skont il- liġi u għalhekk ma jaqax taħt id-definizzjoni ta' awtorità pubblika. Tali kumitat ma jaqax taħt id-definizzjoni ta' awtorita pubblika għall-fini tal- Artikolu 469A tal-Kap. 12 tal-Liġijiet ta' Malta u għalhekk ma jistax jitqies bħala kontradittur leġittimu. Inoltre, il-penali in kontestazzjoni ġie imposta f'isem il-Kummissarju tat-Taxxi li, għandu kull awtorità li jimponiha skont il-liġi; Illi fit-tielet lok u ukoll mingħajr preġudizzju għas-suespost, l-esponent Kummissarju tat-Taxxi mexa skont il-mansjonijiet mogħtija lilu mill-Atti dwar it-Taxxi u Leġislazzjoni Sussidjarja u għal kuntrarju ta' dak li trid l-ebda għemil is-soċjetà rikorrenti, ma għamel tagħti x'tifhem amministrattiv li jikser id-dispożizzjonijiet tal-Artikolu 469A tal-Kap. 12 tal-Liġijiet ta' Malta; Illi fil-mertu, l-allegazzjonijiet u t-talbiet tar-rikorrenti huma kollha infondati fil-fatt u fid-dritt għar-raġunijiet segwenti li qegħdin hawn jiġu elenkati mingħajr preġudizzju għal xulxin: Illi l-fatti huma s-segwenti: Illi sat-30 ta' April 2019, TCV Management and Trust Services Ltd (C17138), bħala trustee għan-nom ta' Dama Trust, kellha l-obbligu li tipprovdi lill-Kummissarju tat-Taxxi dokumentazzjoni relevanti għas- sena 2018 a tar-Regolamenti dwar tal-Artikolu 41 Koperazzjoni ma Ġurisdizzjonijiet oħra fuq Kwistjonijiet ta' Taxxa (Leġislazzjoni Sussidjarja 123.127). Tali dokumentazzjoni ġiet sottomessa biss fl-4 ta' Lulju 2019; Illi fil-11 ta' Marzu 2020, intbgħat 'Avviż ta' Nuqqas ta' Tħaris' [Default Notice] lis-soċjetà rikorrenti [anness mar-Rikors Promotur bħala 'Dok. A'] permezz ta' liema ġiet imposta penali fl-ammont ta' €5,900 a tenur tal-Artikolu 44(1)(d) tal-Leġislazzjoni Sussidjarja 123.127 li jgħid is- segwenti: '… meta Istituzzjoni Finanzjarja ta' Malta Rapportanti tonqos milli tirrapporta l-informazzjoni meħtieġa li tiġi rappurtata skont ir- regolament 41 fiż-żmien stabbilit fil-linji gwida pubblikati fuq il-website tal-Kummissarju tat-Taxxi taħt id-dispożizzjonijiet tal-artikolu 96(2) tal- Att dwar it-Taxxa fuq l-Income, penali ta': (i) elfejn u ħames mitt euro (€2,500); u (ii) mitt euro (€100) għal kull ġurnata li n-nuqqas jibqa' għaddej: iżda din il-penali m'għandhiex teċċedi total ta' għoxrin elf euro (€20,000)'; Fil-każ de quo l-penali ġiet imposta għal perjodu ta' erbgħa u tletin (34) ġurnata [inkwantu ingħata xahar grace period]; ta' ittra mibgħuta Illi fis-7 ta' April 2020, is-soċjetà rikorrenti kkuntestat tali 'Avviż' tat-Taxxi permezz mingħajr ma tagħat raġuni u/jew ġustifikazzjoni ta' għalfejn id- dokumentazzjoni intbgħatet ħamsa u sittin (65) ġurnata wara d-data tal-iskadenza tat-terminu impost mill-liġi; lill-esponent Kummissarju Illi fis-6 ta' Mejju 2020, l-esponent bagħat 'Avviż ta' Nuqqas ta' Tħaris' ulterjuri [hawn anness u mmarkat bħala 'Dok. KTT1'] u fit-18 ta' Mejju 2020, l-istess esponent talab li tintbgħat ittra ta' kontestazzjoni li tindika r-raġunijiet u/jew ġustifikazzjonijiet ta' kontestazzjoni. Illi fil-21 ta' Lulju 2020, l-esponent Kummissarju, bl-għajnuna tal- kumitat intern imsejjaħ l-EOI Penalties Committee, wasal għall- konklużjoni li r-raġunijiet ipprovduti sabiex jiġi ġustifikat id-dewmien ta' rappurtaġġ għas-sena 2018 huma insuffiċenti u l-penali kellha titħallas fl-intier tagħha; Illi fit-22 ta' Lulju 2020, l-esponent ipproċeda bil-ħruġ ta' 'Avviż ta' Talba għall-Ħlas' [Demand Notice] li ġie notifikat lil TCV Management and Trust Services Limited fl-24 ta' Lulju 2020 [kif jidher mid-dokument hawn anness u mmarkat bħala 'Dok KTT2'] u fis-7 ta' Awwissu 2020, l-istess soċjetà ħallset il-penali ta' EUR 5,900 u indikat li tali ħlas qed isir mingħajr preġudizzju u under protest [kopja taċ-ċekk qed tiġi hawn annessa u mmarkata bħala 'Dok. Illi fit-12 ta' Awwissu 2020, wara li skada l-perjodu ta' ħmistax-il ġurnata mid-data tan-notifika tal-'Avviż ta' Talba għall-Ħlas' maħruġ, ġew istitwiti l-proċeduri odjerni a tenur tal-Artikolu 469A tal-Kap 12 tal- Liġijiet ta' Malta; Illi mill-fatti suesposti jidher ċar li l-esponent Kummissarju impona l- penali in kontestazzjoni skont il-liġi wara li s-soċjetà rikorrenti naqset milli tissottometti dokumentazzjoni li kellha l-obbliġu tissottometti fil- perjodu stipulat; Illi inoltre, u għal kuntrarju ta' dak allegat u pretiż mis-soċjetà rikorrenti, għalkemm l-esponent Kummissarju għandu d-diskrezzjoni li jaħfer jew inaqqas penali mposta taħt il-Leġislazzjoni Sussidjarja 123.127, huwa m'għandux obbligu li jagħmel dan fejn jara li r-raġunijiet mogħtija m'humiex, fl-opinjoni tiegħu, validi; Illi jiġi ribadit li l-EOI Penalties Committee, li huwa kostitwit minn impjegati tal-istess Kummissarju tat-Taxxi, m'hu xejn ħlief kumitat intern li m'għandux locus standi skont il-liġi u li l-iskop tiegħu huwa li jgħin lill-Kummissarju jasal għad-deċiżjoni tiegħu u ddur minn fejn iddur, huwa ċar li d-deċiżjoni kienet dejjem tal-Kummissarju tat-Taxxi; Illi jsegwi li l-impożizzjoni tal-penali hawn in kontestazzjoni saret skont il-liġi u għalhekk la tikser xi dispożizzjoni tal-Kostituzzjoni u lanqas ma jista' jingħad li saret ultra vires; Illi mingħajr preġudizzju għas-suespost, responsabbli għall-ebda danni. l-esponenti ma huma Salvi eċċezzjonijiet ulterjuri. Għaldaqstant, u in vista tas-suespost, l-esponent umilment jitolbu lil din l- Onorabbli Qorti jogħġobha tiċħad it-talbiet kollha tas-soċjetà rikorrenti TCV Management and Trust Services Limited (C17138) bħala trustee għan-nom ta' Dama Trust kif ukoll f'isimha personali, bl-ispejjeż." Rat li permezz tal-verbal tal-11 ta' Jannar 2021 u dak tad-9 ta' Marzu 2021 il- partijiet qablu li preliminarjament għandha tkun deċiża l-ewwel eċċezzjoni tal- Semgħet ix-xhieda imressqa; partijiet; Rat id-dokumenti u atti kollha, inklużi n-noti ta' sottomissjonijiet rispettivi tal- Rat li l-Kawża tħalliet għal-lum għas-Sentenza parzjali fuq l-ewwel eċċezzjoni tal- Konsiderazzjonijiet L-azzjoni li qed tkun esperita mis-Soċjeta' Attriċi hija kjarament dik kommunament magħrufa bħala stħarriġ ġudizzjarju ta' azzjoni amministrattiva taħt artikolu 469A tal-Kap 12 tal-liġijiet ta' Malta. Jimmerita li jsiru xi osservazzjonijiet f'dan ir-rigward. Din hija azzjoni ta' natura sussidjarja, jiġifieri mogħtija lill-persuna fin- nuqqas ta' xi azzjoni jew rimedju ieħor disponibbli f'xi liġi oħra sabiex jindirizza l- ilment tiegħu. Jekk fondata, din l-eċċezzjoni tiżvesti lil din il-Qorti mill-adeżjoni kwantu ma tibqax kompetenti biex tittratta l-mertu. Għalhekk huwa importanti li trattata preliminarjament. fir-rigward ta' eċċezzjonijiet ta' din ix-xorta: Dwar din il-parti partikolari tal-Liġi, il-Qrati tagħna dejjem sostnew, li dan is-subartikolu partikulari għandu jkun interpretat restrittivament. jfissirx li min ifittex li jkun mistħarreġ għemil amministrattiv ma għandux qabel kollox jara sewwa jekk hemmx xi azzjoni oħra disponibbli, speċjalment taħt xi liġi oħra li tkun tittratta l-materja speċjali. Huwa interessanti dak li kellhom jgħidu dawn il-Qrati fis-Sentenza fl- ismijiet Garden of Eden Garage Limited (C-17528) v Awtorita` Għat-Trasport f'Malta tad-29 ta' Settembru 2011 konfermata fl-Appell fis-26 ta' Ġunju 2015: "Illi la darba l-artikolu 469A(4) huwa eċċezzjoni għar-regola li l-Qrati għandhom ġurisdizzjoni, jeħtieġ li tali sub-artikolu jitfisser f'sens dejjaq kemm jista' jkun biex ma jġibx fix-xejn l-għan li għalih il-leġislatur daħħal din l-għamla ta' azzjoni reviżorja fil-proċedura lokali. Kif diġa' ngħad mill-Qrati tagħna, l-esklużjoni tal- ġurisdizzjoni tal-Qrati li jistħarrġu għamil amministrativ għandha tkun ġustifikata biss jekk il-Qorti tkun soddisfatta li, fil-prattika, persuna kellha rimedju fejjiedi u xieraq disponibbli għaliha u hija naqset li tirrikorri għalih bla raġuni tajba; Illi l-Qorti tifhem li biex il-ġurisdizzjoni tal-Qorti li tistħarreġ għamil amministrattiv titneħħa, ir-rimedju taħt xi liġi oħra mogħti lill-persuna mġarrba b'dak l-għamil irid ikun rimedju xieraq u, fuq kollox, effikaċi. Irid jintwera wkoll li l-persuna ma nqdietx birrimedju l-ieħor b'mod kapriċċuż, f'liema każ ma jkunx xieraq li, minħabba n- nuqqas tagħha, mbagħad iddur għall-kenn tal- azzjoni ta' stħarriġ ġudizzjarju taħt Bilkemm għandu għalfejn jiżdied jingħad ukoll li jaqa' fuq il-parti li tallega li kien hemm rimedju ieħor disponibbli għall-persuna mġarrba biex tipprova kif imiss li tassew kien hemm rimedju effettiv u li l-persuna naqset bla raġuni tajba li tinqeda bih; Illi m'għandux ikun hemm dubju li fejn rimedju alternativ taħt xi liġi speċjali ma jkunx disponibbli għal xi persuna mhux bi ħtija tagħha jew lil hinn mill-kontroll tagħha, ma jkunx xieraq li lil dik il-persuna jitneħħielha l-jedd li titlob lill-Qorti tistħarreġ l-għamil amministrativ li minnu tilminta li ġarrbet xi ħsara jew preġudizzju. Diġa' ngħad li t-tħaddim tal-artikolu 469A(4) bħala eċċezzjoni għar- regola għandu jsir meta tassew li kien hemm disponibbli rimedju effettiv u li l-parti tkun naqset bla raġuni tajba milli tinqeda bih". Il-Qorti tibda biex tosserva li nbagħtu żewġ avviżi bis-saħħa tal-Liġi sussidjarja 123.127. L-ewwel waħda dak li jissejjaħ Default notice tal-11 ta' Marzu 2021 u dak li jissejjaħ Demand notice tat-22 ta' Lulju 2021 abbażi tar- regolamenti 44 u 35 tal-Avviż Legali. Din il-Qorti sejra għalhekk tqies l-ewwel eċċezzjoni tal-konvenuti fid-dawl ta' dawn iż-żewġ regolamenti tal-Avviż legali inkwistjoni. Mill-avviż tal-11 ta' Marzu 2021 jirrisulta li l-konvenuti qegħdin jinvokaw speċifikament ir-regolament 44(1)(d) li jiddisponi hekk: "Meta Istituzzjoni Finanzjarja ta' Malta Rapportanti tonqos milli tirrapporta l- informazzjoni meħtieġa li tiġi rappurtata skont ir-regolament 41 fiż-żmien stabbilit fil-linji gwida pubblikati fuq il-website tal-Kummissarju taħt dispożizzjonijiet tal-artikolu 96(2) tal-Att dwar it-Taxxa fuq l-Income, penali ta': (i) elfejn u ħames mitt euro (€2,500); u (ii) mitt euro (€100) għal kull ġurnata li n-nuqqas jibqa' għaddej: iżda din il-penali m'għandhiex teċċedi total ta' għoxrin elf euro (€20,000)." Biex din il-Qorti tassew tkun fittxet taħt kull blata rat ukoll il-linji gwida fuq il-website tal-Kummissarju tat-Taxxa u dan għaliex l-artikolu 96 tal-Kap 123 bl- aktar mod biżantin jiddisponi hekk: "96.(1) Il-Ministru responsabbli għall-finanzi jista', għal żmien, jagħmel regoli biex b'mod ġenerali jitwettqu d-disposizzjonijiet ta' dan l-Att u għal dawk il-ħwejjeġ li b'dan l-Att huma awtorizzati li jkunu preskritti. (2) Kull linja direttiva, spjegazzjoni jew istruzzjoni li jkollhax'taqsam mal-Atti dwar it-Taxxi jew dwar ir-regoli msemmija fis-subartikolu (1) li jkunu f'pubblikazzjoni jew ċirkolari applikati mill-Kummissarju jew taħt l-awtorità tiegħu u mqassma jew imqegħda disponibbli għal kull min iħallas it-taxxa, għandhom jinqraw u jiftiehmu ħaġa waħda ma' dawk ir-regoli u għandu jkollhom l-istess effett bħalma għandhom ir-regoli daqstant li dawk il-linji direttivi, spjegazzjonijiet istruzzjonijiet ma jkunux konfliġġenti mal-Atti dwar it-Taxxi dwar dawk ir-regoli jew mal-linji direttivi, spjegazzjonijiet jew struzzjonijiet applikati f'data li tiġi aktar wara u sal-limitu li - (a) dawn jagħtu tifsira ta' kull frażi jew interpretazzjonita' xi disposizzjoni li jkun hemm fl-Atti dwar it-Taxxijew fir-regoli; (b) dawn ikunu jistabbilixxu l-mod li bih xi disposizzjoni tal-Atti dwar it-Taxxi jew ir-regoli għandhom jiġuppubblikati; (ċ) dawn ikunu jistabbilixxu kull ħaġa li skont l-Atti dwar it-Taxxi jew ir-regoli tista' tiġi stabbilita minn jew tkun soġġetta għall-approvazzjoni jew għad-diskrezzjoni tal-Kummissarju. (3) Il-Ministru responsabbli għall-finanzi jista' jagħmel regoli li jippreskrivu krediti tat-taxxa u jista' wkoll b'dawk ir-regoli jiddetermina l-klassi ta' persuni li għalihom ikunu japplikaw dawn il-krediti tat-taxxa u l-metodu tal-kalkular jew stimar tal- krediti tat-taxxa u l-ammonti tagħhom. 4) Il-Ministru tal-Finanzi jista' permezz ta' regoli jemenda, iħassar jew jissostitwixxi l-Iskeda ta' dan l-Att". Din il-Qorti kompliet tavventura f'dan il-labirint legali u biex żgur ma tħalli xejn barra, saħansitra rat dawn il-guide lines. Skopriet li sa fejn jirrigwarda Trusts, bħal każ mertu ta' din il-kawża, ma hemm xejn ta' utilita' li jista' jgħinha fl- evalwazzjoni tal-vertenza trattata, partikolarment dwar meta u f'kemm żmien jistgħu ikunu kontestati avviżi tax-xorta li għandha quddiemha. Dan qiegħed jingħad kemm fil-każ ta' oġġezzjoni għal notice defaults u kif ukoll għall-kawżi ta' kontestazzjoni. Jekk din is-sistema titqies bħala taxpayer friendly, din il-Qorti tista' timmaġina x'inhi dik li ma hiex. L-uniku terminu ta' żmien li jissemma' huwa dak indikat mill-Konvenut Kummissarju tat-Taxxi fl-ittra tal-11 ta' Marzu 2020. Dan huwa l-perjodu ta' għaxart ijiem. F'dan ir-rigward ir-regolament 35(3) jiddisponi li: l-penali ma titħallasx fiż-żmien speċifikat fl-avviż fis- subregolament (1), il-Kummissarju għandu jinforma lill-dik il-persuna msemmija fis-subregolament (1) u jinnotifikaha b'avviż ta' talba u javżaha li sakemm dan l- aħħar avviż ma jkunx kontestat f'qorti tal-liġi fi żmien tletin ġurnata mid-data li jkun ġie notifikat dan ikun jikkostitwixxi titolu eżekuttiv għall-finijiet tal-artikolu 40(1)(d) tal-Att dwar l-Amministrazzjoni tat-Taxxa. Għal dan il-għan biss, il-penali rilevanti għandha tkun ikkunsidrata li tkun taxxa li kellha titħallas". (Emfażi tal- Iżda Minn dan isegwi li regolament 35(1) jistabilixxi żmien meta għandha ssir l- oġġezzjoni għal notice of demand u dan jiddisponi hekk: "Meta persuna taqa' fil-kamp ta' applikazzjoni tal-pieni stabbiliti f'dawn ir- regolamenti, il-Kummissarju għandu javża lil tali persuna permezz ta' avviż bil- miktub rigward il-penali li l-Kummissarju bi ħsiebu jimponi, ir-raġuni li għaliha qed tiġi imposta u ż-żmien li fih għandha titħallas dik il-penali: il-każijiet, referenza għad-dispożizzjonijiet legali speċifika tikkostitwixxi avviż suffiċjenti." (Emfażi tal-Qorti). Fil-każ li għandha quddiemha din il-Qorti ż-żmien li ngħata lis-Soċjeta' Attriċi għall-kontestazzjoni huwa dak ta' għaxart (10) ijiem minn meta l-persuna tkun irċeviet in-notice of default (ara a' fol 7). Il-Qorti ma tistax ma tinnotax li l- imposizzjoni tat-terminu għall-kontestazzjoni ma hux wieħed iffissat mil-liġi, iżda imħolli fid-diskrezzjoni assoluta tal-Kummissarju tat-Taxxi. jitqies bħala terminu legali bħal ma huwa terminu legali biex tiġi presentata l- Kawża, għaliex hija l-liġi li timponih, anke jekk mhux speċifikat f'kemm żmien. hux kontestat is-Soċjeta' Attriċi oġġezzjonat b'ittra tas-7 ta' April 2020 għar- raġunijiet spjegati fl-istess ittra (a' fol 9). Di fatti l-Konvenuti qegħdin jikkontestaw biss, li ma saritx il-Kawża fi żmien li timponi l-liġi minn meta s-Soċjeta' Attriċi ġiet notifikata bid-demand notice u dan fit-termini ta' dak li jiddisponi r-regolament 35(3) fuq imsemmi. Qabel xejn il-Qorti tirrileva li d-data ta' meta formalment ġiet notifikata s- Soċjeta' Attriċi hija dik tat-28 ta' Lulju 2020. Dan joħroġ ċar mix-xhieda ta' Carmen Mallia Bonello Faure Boulter fis-seduta tal-11 ta' Jannar 2021 (ara a' fol 35 sa 36). Għalhekk mhux kif jgħidu l-konvenuti fl-ewwel eċċezzjoni li n-notifika saret fl-24 ta' Lulju 2020. Di piu' il-liġi timponi terminu ta' tletin u mhux il-ħmistax-il ġurnata. Imma fi kwalunkwe każ, il-Kawża odjerna ġiet intavolata fit-12 ta' Awwissu 2020. It-terminu tal-liġi beda jiddekorri mill-għada, iġifieri mid-29 ta' Lulju 2020. ifisser li anke dato ma non concesso li t-terminu kien ta' ħmistax-il ġurnata, il- Kawża ġiet intavolata erbatax-il jum wara n-notifika. Għalhekk entro t-terminu tal- Dan ifisser ħaġa waħda, li l-ewwel eċċezzjoni tal-konvenuti ma hiex fondata la fil-fatt u l-anqas fil-liġi. Għaldaqstant għar-raġunijiet fuq imsemmija l-Qorti qed taqta' u tiddeċiedi l- Tiċħad l-ewwel eċċezzjoni tal-Konvenuti u tordna l-prosegwiment tal-Kawża. Kawża bil-mod segwenti: liġi. Imħallef Toni Salo Bachar Deputat Reġistratur